kardosdrur/scandi-wiki huggingface dataset:
Gediminas' tårn

Gediminas tårn () er den eneste tilbageværende del af det Øvre slot i Vilnius, Litauen.

De første befæstninger på "Gedimino pilies kalnas" () blev bygget af træ af Gediminas storfyrste af Litauen. Senere blev det første murstensslot afsluttet i 1409 af storfyrste Vytautas. Nogle rester af den gamle borg er blevet restaureret med udgangspunkt i den arkæologiske forskning.

Det er muligt at klatre til toppen af bakken til fods eller ved at tage en kabelbane. Tårnet huser en udstilling af arkæologiske fund fra bakken og det omkringliggende område. Der er udsigt ud over såvel den gamle bydel som Šnipiškės, Vilnius' nye forretningskvarter med bl.a. Europos bokštas.

Gediminas tårn er et vigtig historiske symbol for byen Vilnius og Litauen. Det er afbildet på den nationale valuta, litas, og er nævnt i talrige litauiske patriotiske digte og folkesange. Det litauiske flag blev igen hejst på toppen af tårnet den 7. oktober 1988 under uafhængighedsbevægelse, der blev afsluttet ved akten genoprettelse af staten Litauen den 11. marts 1990. En rekonstruktion af Kongeslottet i Litauen blev afsluttet i 2009, og er placeret for foden af slotsbakken.

Se også 

 Pilies gatve
 Domkirkepladsen
 Gediminas
 Vytautas

Kilder

Eksterne henvisninger 

Seværdigheder i Vilnius
Senamiestis
Bygninger, konstruktioner og anlæg i Vilnius
Litauens historie
Josefskatedralen (Zanzibar)

Josefskatedralen () er den romersk-katolske katedral, og én af de vigtigste historiske bygninger, i Stone Town på Zanzibar, såvel som én af øens største seværdigheder. Kirken benyttes jævnligt af det lokale katolske samfund, med adskillige messer hver søndag og lejlighedsvis på hverdage.

Kirkebygningen blev opført af franske missionærer mellem 1893 og 1898, og dens udformning er baseret på Marseille Katedral i Frankrig, blot i en væsentlig mindre størrelse. Kirkens arkitektoniske hovedtræk er dobbeltspiret, der er et de lettest genkendelige elementer i Stone Towns horisont, set fra højere beliggende steder såvel som fra havet.

Kildehenvisninger 

Domkirker
Zanzibar
Lyngør fyr

Lyngør fyr er et fyr på en lille ø ud for Tvedestrand i Agder fylke i Norge, i nærheden af Lyngør. Fyrbygningen er bygget i beton, med et fyrtårn ved gavlen.

Fyret har 3. orden linseapparat med en lysvidde på 12,0 nautiske mil. Fyret kom i drift i 1879, samtidig med Homborsund fyr, og blev automatiseret og affolket i 2004. Tågehornet, der var et kompressorhorn, er bevaret, men tryktankene er fjernet, så signalet bliver ikke længere brugt.

Fyret er et tidlig eksempel på betonbygning i Norge, og flere af de oprindelige installationer er bevaret. Som en del af landskabet og bygningerne på Lyngør er fyret fredet efter lov om kulturminner.

Klima 
Lyngør fyr har et moderat kystklima med relativ begrænset nedbør, milde vintrer, varme somrer og lille forskel mellem dag- og nattetemperaturen i sommerhalvåret. met.no har drevet meteorologiske målinger på Lyngør fyr siden 1920. Målestationen blev automatiseret i 2004. Normalværdier for perioden 1961−1990 ses i tabellen nedenfor.

Billeder

Kilder og henvisninger 

 
 Om fyret på Norsk Fyrhistorisk Forenings websted

Fyr i Agder
Tvedestrand
Etableret i 1879
Josefskatedralen

Josefskatedralen er flertydigt som navn på adskillige katedraler navngivet efter Sankt Josef.

Navnet kan henvise til:

 Josefskatedralen (Beijing)
 Josefskatedralen (Zanzibar)
Sereikiškių parkas

Sereikiškių parkas () (tidligere kendt som Bernardine- eller Ungdomshaven) er en offentlig park i Vilnius, Litauen. Den er beliggende på den højre bred af floden Vilnia mellem Gediminas' tårn og Bernardine klosteret. De meste af området er et parkanlæg med blandt andet en forlystelsespark for børn. Parken benyttes til en lang række festivaler og udstillinger, herunder en amatør skakturnering.

Oprindeligt var området et sumpet jordstykke omgivet af af Vilnia floden på to sider. Da parken blev erhvervet af Bernardinerne i 1700-tallet, drænede munkene området og etablerede en park, der især brugtes af deres munkeorden. I det tidlige 1800-tal oprettede ordenen en botanisk have i parken, som blev lukket for offentligheden i 1842, og senere brugtes som privat have for Generalguvernøren og som en sommerpark for den lokale adel. I slutningen af 1800-tallet blev parken offentligt med en underholdningshave, teater, åben scene og restaurant. Tennisbaner og sportsbaner blev anlagt efter 1. verdenskrig.

Galleri

Kilder 

Parker i Vilnius
I Don't Wanna Go on with You Like That

"I Don't Wanna Go on with You Like That" er en sang af den britiske sanger Elton John fra albummet Reg Strikes Back (1988).

Sangen blev udgivet som albummets første single i 1988 og blev skrevet af Elton John og Bernie Taupin. I Storbritannien nåede sangen nummer 30 på UK Singles Chart og i USA nummer to på Billboard Hot 100 i auguste 1988. Sangen nåede førstepladsen på den kanadiske hitliste og den amerikanske adult contemporary-hitliste.

Formater og sporliste 
7" single
"I Don't Wanna Go on with You Like That" – 4:32
"Rope Around a Fool" — 3:46

12" maxi
"I Don't Wanna Go on with You Like That" (Shep Pettibone 12" Mix) – 7:20
"I Don't Wanna Go on with You Like That" – 4:32
"Rope Around a Fool" — 3:46

CD maxi
"I Don't Wanna Go on with You Like That" – 4:33
"Rope Around a Fool" – 3:49
"I Don't Wanna Go on with You Like That" (Shep Pettibone 12" Mix) – 7:20

Hitlister

Eksterne henvisninger 
Officiel tekst

Elton John-sange
Singler fra 1988
Jeg ved en lærkerede

"Jeg ved en lærkerede" er en af Danmarks bedst kendte børnesange.

Teksten blev skrevet af forfatteren Harald Bergstedt, og den oprindelige melodi af Nikolaj Hansen. Sangen blev medtaget i samlingen  Onkel spiller, udgivet i 1921. I 1924 blev en anden melodi af Carl Nielsen publiceret i Melodier til Sangbogen Danmark, og det er på denne melodi sangen er sunget i dag.

Melodi  
I Carl Nielsen Udgaven er melodien sat i G-dur og spænder dermed fra et e' til en e". Arrangementet er for stemme og klaver

Nielsen arrangerede også en udgave af sangen for sopran og alt. 

Her adskiller arrangementet for 1., 2. og 3. strofe sig fra 4. og 5. strofe.

Udgivelser 
Carl Nielsens melodi blev udgivet i sangbogen Ti danske Smaasange.
Her findes også en anden kendt Nielsen-Bergstedt børnesang Solen er saa rød, Mor og Den danske sang er en ung blond pige.
Sangen forekommer i Carl Nielsen Udgaven.
Sangen er også at finde i børnesangbogen De små synger.

Henvisninger 

Sange af Carl Nielsen
Børnesange
Mosuo

Mosuoere (; også skrevet Moso eller Musuo) er en mindre etnisk gruppe, der lever i provinserne Yunnan og Sichuan i Kina tæt ved grænsen til Tibet. Grupperingen omtaler ofte sig selv som Na. Gruppen udgør en befolkning på ca 40.000, de fleste af dem bor i Yongning regionen og omkring Lugu-søen, højt oppe i Himalaya

Selvom Mosuo kulturelt adskiller sig fra Nakhi, placerer den kinesiske regering dem som medlemmer af Nakhi (også kaldet Naxi) mindretallet. Deres kultur er blevet dokumenteret af de indfødte lærde Lamu Gatusa og Latami Dashi.

Noter

Eksterne henvisninger 

 Matriarchal Marriage Patterns of the Mosuo People of China (engelsk)
 Lugu Lake Mosuo  (engelsk)

Folkeslag i Kina
Yunnan
Sichuan
Surinam ved sommer-OL 2012

Surinam deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Trinidad og Tobago ved sommer-OL 2012

Trinidad og Tobago deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
2012
Saint Vincent og Grenadinerne ved sommer-OL 2012

Saint Vincent og Grenadinerne deltog ved Sommer-OL 2012 i London som blev arrangeret i perioden 27. juli til 12. august 2012. Tre udøvere, to mænd og en kvinde deltog i to sporte, Atletik og  svømning. Det var syvende gangen Saint Vincent og Grenadinerne deltog i et sommer-OL, de vandt ikke nogen medaljer. Kineke Alexander var landets fanebærer under åbningsceremonien.

Medaljeoversigt 

Lande ved sommer-OL 2012
Saint Vincent og Grenadinerne ved sommer-OL
Puerto Rico ved sommer-OL 2012

Puerto Rico deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
Puerto Rico ved sommer-OL
Peru ved sommer-OL 2012

Peru deltog ved Sommer-OL 2012 i London som blev arrangeret i perioden 27. juli til 12. august 2012.

Lande ved sommer-OL 2012
Peru ved sommer-OL
Vietnam ved sommer-OL 2012

Vietnam deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Pædagogernes Pensionskasse

Pædagogernes Pension (også omtalt som PBU) er en dansk pensionskasse som blev oprettet i 1976 af overenskomstparterne på pædagogområdet: BUPL på den ene siden og [[Kommunernes Landsforening]] (KL), Foreningen af Kommuner i Københavns Amt (FKKA) samt Københavns Kommune og Frederiksberg Kommune på den anden. Selskabets officielle navn er Pædagogernes Pension - pensionskassen for pædagoger. =
Medlemsadministration er lagt ud til serviceselskabet Forca, som Pædagogernes Pension ejer i fællesskab med Lærernes Pension og PKA.

Pædagogernes Pension har ca. 120.000 medlemmer pr. 1. januar 2021.

Administrerende direktør er Sune Schackenfeldt.
Pensionskasser i Danmark
Crayonmanér

Crayonmanér  eller crayonstik (af fransk crayon,
blyant; manér, 'manière', måde, metode, oprindelig 'vedrørende hånden'), 
er en ætsningsmetode, der i kobbertryk
gengiver tegninger med kridt eller blyant.
Til formålet bruges en række forskellige
instrumenter: radernål, pigvalsen (rouletten), gravstikken
med videre. 

Medens crayonstik i primitiv skikkelse kan spores
tilbage til Dürers tid (o. 1500), kommer den først i almindelig
brug og fuld udvikling omkring 1750. 

Som opfinder af dens udviklede form nævnes 
Jean-Charles François (1717-1769), medens andre tillægger Gilles Demarteau (1722-1776)
eller Alexis Magny (1711-1795) æren. 

En anden brug af betegnelsen vedrører den af Aloys Senefelder
opfundne fremgangsmåde at tegne med
litografisk kridt på sten og derefter tage aftryk.

Kilde
  af Axel Holck

Referencer

Eksterne henvisninger

 Neue und alte Techniken der Radierung und Edeldruckverfahren  (tysk, "Nye og gamle teknikker til radering og ædeltryk")

Grafik
Kunstens teknikker
Salmonsens

en:Stipple_engraving#Eighteenth century
Frederik Vilhelm Schmettau

Friedrich Wilhelm (Frederik Vilhelm) Schmettau (6. oktober 1662 – 18. april 1735 i København) var en dansk officer og diplomat, far til Leopold von Schmettau.

Han var søn af købmand, kejserlig råd Ernst Schmettau til Oberdrömling ved Breslau (1622-1687) og Elisabeth von Nüsser (død 1672). Han trådte i dansk tjeneste under felttoget i Hertugdømmerne 1700 som generaladjudant hos overgeneralen, hertug Ferdinand Vilhelm af Württemberg-Neuenstadt, fik i denne stilling oberstløjtnants karakter og blev samme år ansat ved Ahlefeldts Kyrasserregiment. 1701-14 tog han ved det danske auxiliærkorps del i Den Spanske Arvefølgekrig, blev 1702 oberst og chef for 5. jyske Rytterregiment, 1709 brigadér og 1711 generalmajor. Han udmærkede sig bl.a. i slaget ved Höchstädt (1704), hvor han fik en arm skudt over, og blev flere gange benyttet til underhandlinger med Generalstaterne. Efter hjemkomsten trådte han 1716 ud af Hæren, men vedblev at være knyttet til Danmark, bl.a. ved sit ægteskab.

Schmettau blev gift 24. juni 1708 i Københavns Slotskirke med senere hofmesterinde for Arveprins Frederik og dekanesse på Vallø Anna Margrethe Brandt (27. september 1685 - 15. november 1768 på Vallø), datter af rentemester, senere overrentemester, gehejmeråd Peter Brandt (1644-1701) og Abigael Marie von Stöcken (ca.1661-1714).

Da Christian VI kort efter sin tronbestigelse foretog forskellige forandringer i besættelsen af de vigtigere diplomatiske poster, blev Schmettau sendt som dansk gesandt til Stockholm (april 1731). Han skulle her inaugurere kongens svenskvenlige politik, som han selv var en erklæret tilhænger af, men som til en begyndelse kun fandt ringe tilslutning hos de ledende svenske statsmænd. Dog var der allerede begyndt at ske et omslag, da Schmettau 1733 af helbredshensyn måtte søge om afsked. Han døde 18. april 1735. I anledning af sin sendelse var han 1731 blevet gehejmeråd og Ridder af Dannebrog; senere havde han fået generalløjtnants karakter.

Han er begravet på Reformert Kirkegård.

Kilder 
  Biografi af H.W. Harbou
 Edvard Holm, Danmark-Norges Historie 1720-1814, II, 41 ff. 60 f.

Personer i Dansk Biografisk Leksikon
Artikler fra 1. udgave af Dansk biografisk leksikon
Frederik Vilhelm
Gesandter fra Danmark
Gehejmeråder fra Danmark
Generalløjtnanter fra Danmark
Riddere af Dannebrog (1671-1808)
Tyskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Anna Margrethe Schmettau

Anna Margrethe Schmettau, født Brandt (27. september 1685 – 15. november 1768 på Vallø) var en dansk adelsdame.

Hun var datter af rentemester, senere overrentemester, gehejmeråd Peter Brandt (1644-1701) og Abigael Marie von Stöcken (ca.1661-1714). Hun blev gift 24. juni 1708 i Københavns Slotskirke med senere gehejmeråd Frederik Vilhelm Schmettau (1662-1735).

Som enke blev Schmettau 1753 hofmesterinde for Arveprins Frederik, samme år Dame de l'union parfaite og fra 1758 til sin død dekanesse på Vallø Stift.

Kilder 
 Frederik Vilhelm Schmettaus biografi i Dansk Biografisk Leksikon.

Anna Margrethe
Hofmesterinder fra Danmark
Modtagere af l'union parfaite
Danskere i 1700-tallet
Slægten Brandt (adelig)
Leopold von Schmettau

Leopold rigsgreve von Schmettau (1714 – maj 1777) var en dansk embedsmand, far til  Gottfried Wilhelm Christian rigsgreve Schmettau.

Han var søn af gehejmeråd Frederik Vilhelm Schmettau. Han ejede Stäcketz i Oldenburg, blev 1734 dansk kammerjunker, landråd i Holsten, regeringsråd i Oldenburg, etatsråd, blev 24. februar 1742 ophøjet i den tyske rigsgrevestand og 1755 dansk kammerherre.

Han var gift med Eleonore Friderica von Bassewitz (22. april 1728 - 28. december 1800), næppe datter af Detlev Hans von Bassewitz til Hohen-Luckow og Ilsabe Sophie Dorothea von Bülow (som tidligere antaget i nærværende artikel, men dog ikke hævdet i Danmarks Adels Aarbog av 1914, s. 427 - hvor forældre ikke nævnes), men en datter af Henning Friedrich v. Bassewitz (1680 Dahlwitz-1749 Kl. Dobbertin) og Anne Marie von Clausenheim (1683-1757)!

Kilder 

Danmarks Adels Aarbog 1914.

Leopold
Grever fra Tyskland
Kammerherrer fra Danmark
Etatsråder fra Danmark
Danskere i 1700-tallet
Tyskere i 1700-tallet
Embedsmænd fra Danmark
Godsejere fra Tyskland
Usbekistan ved sommer-OL 2012

Usbekistan deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Panama ved sommer-OL 2012

Panama deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Jens Bækkelund

Jens Bækkelund (født 12. juni 1949 i Ferritslev på Fyn) er en fynsk musiker, der har spillet til fester og ved koncerter siden 60'erne, da han dannede sit første band The Bobbles.

Fra 1970 til 1989 var hans karriere præget af uddannelse og arbejde som økonom, men han blev bassist i rockbandet Rockexpressen i Nyborg i 1989. 
Han spillede i countrybandet Stand and Deliver som pianist op igennem 90'erne, hvorefter festmusikken tog helt over.

I dag spiller han hovedsagelig sammen med Jan Michael, men langt de fleste jobs udføres som solomusiker.

Diskografi 
 1993 - Blow on chilly Wind Stand & Deliver
 1996 - Rockexpressen Rockexpressen
 2003 - 10 kolde fra Kassen Den Danske Mafia (gæstemusiker keyboard)
 2004 - Anno 2004 Rockexpressen
 2006 - ARV Jan Michael og Julie Bendt (gæstemusiker på orgel og klaver)

Musikere fra Danmark
Christian Ludvig Leopold von Schmettau

Christian Ludvig Leopold rigsgreve von Schmettau (10. februar 1806 i Altona – 5. december 1878 i København) var en dansk godsejer.

Han var søn af Gottfried Wilhelm Christian von Schmettau, blev 1826 student fra Sorø Akademi og 1831 cand.jur. og kammerjunker, blev 1838 kancellist i Danske Kancelli og fik 1842 afsked fra statstjenesten.

Schmettau købte 1842 Stensgård, Sandby Sogn, blev 1847 hofjægermester og var desuden fra 1876 forpagter af Gunderup, Herfølge Sogn.

Han blev gift 2. juni 1860 i Kastelskirken med Gertrude Louise Christiane Franzisca Hage (24. november 1823 i Ørsted, Ramsø Herred - 31. maj 1907 i København), datter af premierløjtnant, senere regimentskvartermester, overkrigskommissær Johannes Philip Hage og Christiane Caroline Erica født Sundt.

Kilder 
Danske Jurister 1736-1936.
Danmarks Adels Aarbog 1914.

Personer fra Altona
Grever fra Tyskland
Christian Ludvig Leopold
Danskere i 1800-tallet
Godsejere fra Danmark
Hofjægermestre fra Danmark
Jurister fra Danmark
Formal ontologi (filosofi)

Formal ontologi er et begreb indenfor filosofien, der oftest bruges indenfor erkendelsesteori. Det er et begreb, der undersøger hvad der med nødvendighed må gælde for enhver genstand. Man tager ikke udgangspunkt i en konkret genstand, men hvad der er fælles for alle genstande.

Formal ontologi kan ses i modsætning til material ontologi (sådan som det blev formuleret af Husserl). Material ontologi koncentrerer sig om indholdet (det man sanser, det partikulære og det empiriske), hvor formal ontologi koncentrerer sig om formen (det der gør en genstand til en genstand, og de betingelser eller bestemmelser der gælder for enhver mulig genstand).

Den formale ontologis områder kan være egenskab, kvalitet, identitet, relation og forholdet mellem helheden og dets dele. Aksiomer er ligeledes et område indenfor den formale ontologi.

Erkendelsesteori
Ontologi
Formelle videnskaber
Carsten Dahl

Carsten Dahl (født 3. oktober 1967) er en dansk pianist, komponist,  kunstmaler og foredragsholder. Desuden professor emeritus fra Rytmisk Musikkonservatorium. Mest kendt inden for jazz og klassisk musik. Han har spillet sammen med en enorm lang række af internationale og herboende kunstnere, både fra den klassiske verden og fra jazzen, og sammen med Nils Bo Davidsen og Stefan Pasborg i Carsten Dahl Trinity samt Lennart Ginman og Thomas Blachman i GinmanBlachmanDahl. Lejlighedsvis samarbejde med Michala Petri, Palle Mikkelborg og Helen Davies.

Dahl er selvlært pianist bortset fra et træningsprogram i klaverspillets grundlæggende træk hos jazzpianist Jørgen Nielsen. Desuden stærkt påvirket af sin første mentor Butch Lacy. Han startede oprindeligt som professionel trommeslager i kun en alder af 10 år og gik på Rytmisk Musikkonservatorium fra 1986 hvor han havde Ed Thigpen og Alex Riel som sine lærere. Som 25 årig blev han og i mange år frem docent og leder på Esbjerg Musikkonservatorium. Han udnævntes 2011 for 5 år som professor indtil udgang af 2016 i rytmisk samtidsmusik ved Rytmisk Musikkonservatorium i København.

I 2014 udgav Dahl en nyfortolkning af Goldbergvariationerne på Tiger Music . De er indspillet på et klaver med forvrænget strengelyd, der skyldes metalwirer fastgjort til pianoets strenge. Herved fremkommer en sound, der minder om et cembalo, et westernklaver eller en banjo En anmelder havde fornemmelsen af, at udgivelsen både var "tro mod Johann Sebastian Bach" og inspireret af punkmusikkens udtryksformer.  Han arbejdede også i 10 år som kunstnerisk konsulent i improvisation for Ensemble Midtvest. Har desuden modtaget adskillige music awards for sine produktioner. 

Dahl medvirker på over 350 CD indspilninger.

Hæder 
 Modtager af Jazznyt prisen 2014
 Præmie og 50.000 kr. fra Tonekunstudvalget for Rytmisk Musik for Dreamchild
 Årets bedste album 2012, JazzSpecial
 Danish Music Award 2011 for "Bedste jazzudgivelse"
 Djangod'or award 2006 - 'MASTER OF JAZZ'
 South African Grammy 2005: Drums Across feat. Tlale Makhele / Carsten Dahl & Jesper Bodilsen.
 Ærespris for Moon Water 2005 fra Statens Kunstfond
 Grammy Award 2004 - Best Jazz Cd of the year - Solo piano (Stunt)
 JASA-prisen, 2002
 Wilhelm Hansen Fondens Ærespris 2002
 Danish Music Award 2001 for Six hands, three minds, one heart
 Årets bedste album 2000 - læserafstemning i 'Jazz Special'
 Vinder af Danish Jazzpar 2000
 Ben Webster Prisen 1997
 Repræsenterede Danmark ved EBU - Jazzfestival i Marciac, Frankrig med Carsten Dahl Trio, august 1995
 Rødovre Musikpris, januar 1995
 Nomineret til JASA-prisen 1994, 1995 og 1996.
 Legat fra Statens Kunstfond og KODAs båndmidler
 DJFBA's legat

Galleri
Photos: Hreinn Gudlaugsson

Referencer

Eksterne henvisninger 

 Carsten Dahls hjemmeside
 

Pianister fra Danmark
Jazzpianister fra Danmark
Klassiske pianister fra Danmark
Jazzmusikere fra Danmark
Danskere i 1900-tallet
Danskere i 2000-tallet
Personer i Kraks Blå Bog
Modtagere af Ben Webster Prisen
Lena Rice

Helena "Lena" Bertha Grace Rice (21. juni 1866 i Marlhill, County Tipperary, Irland – 21. juni 1907) var en irsk tennisspiller. Hun er (pr. 2021) den eneste irer, der har vundet Wimbledon-mesterskabet i damesingle.

Rice blev født som Helena Bertha Grace, og hun var den næstyngste af Spring Rice og Anna Gordes børn. Hun havde to brødre, Henry og Spring, og fire søstre, Bess, Connie, Annie og Lucy. Lena spillede ofte tennis med sin søster Annie, og de lærte spillet derhjemme i 1880'erne i familiens store have i Marlhill. Familiens held varede dog ikke ved, og efter Spring Rices død, forfaldt husstanden til en tilstand af armod.

Lena spillede i Cahir Lawn Tennis Club, som havde fire tennisbaner og to kroketplæner. Hun havde en kraftfuld serv og en fremragende forhånd, og hun trænede ofte med mænd.

Hendes søster, Annie, som også spillede turneringstennis, men som regel tabte i første runde, rejste sammen med sin søster til Lenas kampe. Lenas første turnering uden for County Tipperary var de irske mesterskaber i Fitzwilliam Lawn Tennis Club i maj 1889. Hun tabte i semifinalen til Blanche Hillyard – den femdobbelte Wimbledon-mester. Hun fik dog revanche i mixed double-finalen, hvor hun sammen med Willoughby Hamilton vandt titlen ved at besejre Mrs Hillyard og Henry Stone med 6–4, 5–7, 6–4.

Den efterføglende måned spillede hun i Lawnsdowne Handicap Challenge, hvor hun blev nr. 2 i singleturneringen. Derefter rejste hun til England med sin søster for at deltage i Wimbledon-mesterskaberne for første gang. Lena kæmpede sig frem til finalen, hvor hun igen mødte Mrs Hillyard. Efter næsten to timer på Centre Court havde den irske kvinde tre matchbolde for at sikre sig til titlen som Wimbledon-mester i 1889. Hun formåede imidlertid ikke at holde hovedet koldt, og Mrs Hillyard vandt de næste tre partier og kampen 4–6, 8–6, 6–4. Rice vendte skuffet og udmattet tilbage til Irland.

Året efter tabte Rice i damesinglefinalen i de irske mesterskaber til Louise Martin i en kamp, hvor hun ellers var favorit. I Wimbledon-turneringen havde Rice ingen problemer med at spille sig frem til finalen, hvor hendes modstander var May Jacks. Året før havde Rice vundet stort over hende i semifinalen. På finaledagen, den 4. juli 1890, vandt Rice første sæt med 6-4. I kampens sidste parti forbløffede Lena alle og enhver, da Jacks slog et slag, der hoppede i op i hovedhøjde. Rice hoppede op og smashede bolden nedad, hvorved hun introducerede smashen i tennis. Hun vandt andet sæt med 6-1 og blev den første irske kvinde, der vandt Wimbledon-mesterskabet.

Rice var 24 år og 14 dage gammel, og i løbet af kampen havde hun vundet 58 point, mens Jacks kun havde vundet 42. Hun fik overrakt 50 guineas Challenge Trophy sammen med en pengepræmie på 20 guineas, et guldarmbånd og en ring med diamanter og smaragder.

Efter Wimbledon-sejren trak Rice sig tilbage fra turneringstennis. Hun døde af tuberkulose på sin 41-års-fødselsdag.

Kilder / eksterne henvisninger 
 Tipperary Historical Journal  (Her biography, PDF format)

Tennisspillere fra Storbritannien
Tennisspillere fra Irland
Vindere af Wimbledon